Diari Oficial de la Generalitat Valenciana


Sumari del DOGV 2825, del 12-09-1996 (1996/839193)

ORDRE de 29 de juliol de 1996, de la Conselleria d'Agricultura i Medi Ambient, per la qual convoca subvencions destinades a l'adquisició de materials inventariables per a equips d'investigació que desenvolupen l'activitat seua en conservació de flora silvestre rara, endèmica o amenaçada o microreserves de flora de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2825

Data del DOGV
:   12-09-1996

Secció del DOGV
:   ALTRES DISPOSICIONS

Número del document
:   1996/839193


Data del document
:   29-07-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 29 de juliol de 1996, de la Conselleria d'Agricultura i Medi Ambient, per la qual convoca subvencions destinades a l'adquisició de materials inventariables per a equips d'investigació que desenvolupen l'activitat seua en conservació de flora silvestre rara, endèmica o amenaçada o microreserves de flora de la Comunitat Valenciana.   
El programa LIFE, Creació de la Xarxa de Microreserves de Flora i Adquisició de Terrenys d'Interés Botànic en la Comunitat Valenciana, cofinançat per la Unió Europea i la Generalitat Valenciana a través del contracte B4-3200-93/766 (projecte 1973/92/11-07), subscrit pel desembre de 1993 i ampliat a la fi de 1995, preveu, entre altres activitats, l'establiment el 1996 i 1997 d'ajudes als equips d'investigació en conservació de flora silvestre rara, endèmica o amenaçada de la Comunitat Valenciana, a fi que puguen adquirir materials o equips inventariables destinats a l'estudi i la conservació de les espècies o a activitats de la xarxa de microreserves. Les dotacions inicialment previstes serien de 5.500.000 pessetes entre 1996 i 1997.  
En virtut de l'anterior, i de conformitat amb el que es disposa en l'article 35 de la Llei 5/1983, de 30 de desembre, de Govern Valencià, i en l'article 47.3 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Article 1  
Convocar la concessió de subvencions per un import global màxim de 2.750.000 pessetes a càrrec del capítol VII de la secció 12, servei 07 i programa 442.30, línia 1802, dels pressuposts de la Generalitat Valenciana per a 1996, que serà distribuïda entre centres d'investigació científica amb línies de treball destinades prioritàriament a la conservació d'espècies rares, endèmiques o amenaçades de flora silvestre de la Comunitat Valenciana, o al desenvolupament d'altres activitats adscrites al programa LIFE de creació de la xarxa de microreserves de flora.  
Article 2  
Aprovar les bases per què es regirà aquesta convocatòria, que figuren com a annexos a aquesta ordre.  
Article 3  
En tot allò que no estiga regulat en aquesta ordre, caldrà atenir-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la directora general del Medi Natural perquè dicte les resolucions que calga per al desplegament i l'execució del que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs esmentat requerirà la comunicació prèvia a la Conselleria d'Agricultura i Medi Ambient.  
Tot això de conformitat amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de juliol de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX I  
Bases per les quals es regula la convocatòria de subvencions destinades a l'adquisició de materials inventariables per a equips d'investigació que desenvolupen l'activitat seua en conservació de flora silvestre rara, endèmica o amenaçada o microreserves de flora de la Comunitat Valenciana.  
Primer. Beneficiaris  
1. Els centres d'investigació científica oficialment reconeguts -nivell universitari o equivalent- que posseïsquen equips de treball dedicats a alguna de les activitats investigadores següents, podran ser beneficiaris d'aquestes subvencions:  
- Conservació d'espècies rares, endèmiques o amenaçades de flora de la Comunitat Valenciana.  
- Desenvolupament d'activitats en la xarxa de microreserves de flora de la Comunitat Valenciana, establida a través del Decret 218/1994, de 17 d'octubre, del Govern Valencià, pel qual es crea la figura de protecció d'espècies denominada Microreserva Vegetal (DOGV núm. 2.379, de 03.11.94).  
2. Cada centre podrà presentar tantes sol·licituds com equips d'investigació; no obstant això, cada equip podrà presentar una única petició.  
3. A l'efecte d'aquesta convocatòria, cada investigador ha de figurar en un sol equip, encara que part o la totalitat de treballs en què ha participat figuren en l'apartat curricular de més d'una petició. Es consideraran com a membres de l'equip aquells investigadors que habitualment hi realitzen l'activitat seua, siguen o no personal de plantilla del centre; s'hi exclouran les persones que eventualment realitzen col·laboracions.  
Segona. Objecte i actuacions que s'han de realitzar  
1. Les subvencions es destinaran a finançar parcialment o totalment l'adquisició de materials inventariables (equips o aparells científics) necessaris per al desenvolupament de les activitats d'investigació.  
2. La sol·licitud podrà referir-se a un únic o a diversos materials. En el segon cas, la subvenció podrà abraçar sols a part dels materials sol·licitats.  
Tercera. àmbit d'aplicació  
L'àmbit d'aplicació d'aquestes subvencions és el territori de la Unió Europea on hi haja equips d'investigació dedicats habitualment a les activitats previstes en l'article 1 d'aquestes bases.  
Quarta. Quanties de les ajudes  
1. La quantia màxima de les ajudes és de 500.000 de pessetes per equip d'investigació. En tot cas, aquesta quantia no superarà la quantitat sol·licitada per l'equip d'investigació.  
2. La quantia mínima de l'ajuda per a les sol·licituds aprovades serà del 80% del cost individualitzat d'un o més dels materials sol·licitats.  
3. D'acord amb l'article 47.11.c del Text Refós de la Llei d'Hisenda Pública Valenciana, si l'import global de les sol·licituds supera el de les disponibilitats pressupostàries, podrà establir-se el prorrateig de l'import global màxim fixat entre els beneficiaris de la subvenció.  
4. Els equips de treball subvencionats el 1996 en una quantitat igual o superior a 200.000 pessetes no podran optar a la concessió de subvencions equivalents si es convocaren novament per a 1997.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons el model que figura com a annex II d'aquesta ordre, i aniran dirigides a la Direcció General del Medi Natural.  
2. Els interessats presentaran les sol·licituds i la documentació detallada en l'apartat 5.6 en el Registre General de la Subsecretaria d'Agricultura i Medi Ambient, situat en el carrer de l'Arquitecte Alfaro, 39; en els registres dels serveis territorials d'aquesta, o per qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els registres dels serveis territorials mencionats es troben a:  
- Alacant, carrer de Churruca, 29  
- Castelló, carrer d'Herrero, 23  
- València, carrer de Francisco Cubells, 1-3  
3. El termini de presentació d'instàncies serà de 45 dies naturals, comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
4. L'admissió a tràmit d'una sol·licitud de subvenció no generarà cap compromís de concessió d'aquella.  
5. Juntament amb la instància, els interessats han de presentar la documentació següent.  
a) Documentació acreditativa de la identificació del sol·licitant:  
- Per a persones jurídiques o agrupació de persones físiques de caràcter privat:   
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.  
- Certificat de l'acta on conste l'acord de sol·licitar les ajudes i nomenament del representant de l'entitat per a efectuar-ne la gestió.  
- Per a entitats públiques: acord pres per l'òrgan competent, pel qual s'aprova la sol·licitud de subvenció. No caldrà aquest document quan es tractarà d'universitats públiques o d'organismes autònoms d'investigació de les administracions públiques, però els projectes s'hauran de tramitar a través del rectorat o la direcció del centre corresponent.  
b) Còpia de la sol·licitud de certificació d'estar al corrent o exempt de les obligacions tributàries o amb la Seguretat Social, amb el segell del registre d'entrada de l'administració corresponent; se seguirà en aquest cas allò que es preveu en l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
c) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex II d'aquesta ordre.  
d) Documentació referida als materials que s'han d'adquirir: memòria senzilla -no més de tres fulls- on s'indiquen els aparells o equips que s'hagen d'adquirir, el cost i la utilitat que se'ls donarà a les envistes de les activitats d'investigació per a la conservació de flora o microreserves.  
e) Documentació necessària per a conéixer la línia d'activitat de l'equip investigador: currículum de l'equip investigador, segons les directrius següents:  
1. S'establiran cinc seccions (articles, congressos, llibres, informes i altres mèrits); en el cas d'articles i d'assistència a congressos, s'establiran, alhora, dues subseccions (treballs de categoria internacional i de categoria inferior).  
2. En cada llista de treballs que componga les subseccions es presentarà un únic currículum de tot l'equip, sense diferenciar entre currículums individuals dels components.  
3. Els treballs s'ordenaran en cada llista de més recent a més antic. S'hi subratllaran o ressaltaran aquells que estiguen relacionats més directament amb la conservació d'espècies rares, endèmiques o amenaçades de flora de la Comunitat Valenciana.  
4. En el cas d'articles científics, s'assenyalaran, a més a més, mitjançant un altre tipus d'indicació els publicats en revistes considerades d'alt impacte; s'entendran com a tals les que apareixen en l'edició més recent (1994) del JCR (Journal citation reports/science citation index, editat per l'Institute for Scientific Information).  
f) Documentació relativa als materials inventariables que ja posseeix l'equip de treball i que habitualment es posen al servei de la línia d'investigació: relació d'aquests equipaments.  
Sisena. Valoració i tràmit  
1. La valoració dels expedients la farà una comissió avaluadora, presidida per la directora general del Medi Natural i composta per:  
- El cap del Servei de Protecció d'Espècies.  
- El cap de la Secció de Protecció dels Recursos Naturals.  
- Un representant de la Secretaria General Administrativa.  
- Un tècnic del Servei de Protecció d'Espècies.  
2. Per a la concessió de l'ajuda es tindran en compte els criteris de valoració següents:  
1r. Idoneïtat dels materials per al desenvolupament de la línia de treball.  
2n. Currículum, amb referència especial als treballs sobre conservació d'espècies rares, endèmiques o amenaçades.  
3r. Economia de les adquisicions previstes (criteri que ha de primar especialment a l'hora de realitzar els ajusts i arredoniments finals de les quantitats que es concediran).  
3. Amb caràcter previ a l'elaboració de la proposta de resolució es donarà als sol·licitants el tràmit d'audiència previst en l'article 5 del Reial Decret 2.225/1993, de 17 de desembre, pel qual s'aprova el reglament per a la concessió de subvencions públiques.  
4. Una vegada formalitzats els actes d'instrucció corresponents, la directora general del Medi General elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades, a la consellera d'Agricultura i Medi Ambient.  
5. La resolució definitiva dictada per la consellera serà publicada en el Diari Oficial de la Generalitat Valenciana.  
6. La sol·licitud es considerarà desestimada si la resolució no es produeix en el termini de quatre mesos des de la finalització del termini de presentació d'instàncies.  
7. Els beneficiaris de les subvencions podran renunciar expressament a aquestes en el termini de 10 dies, comptadors a partir de l'endemà de la publicació de la resolució de concessió.  
Setena. Obligacions dels beneficiaris  
Els beneficiaris de les subvencions hauran de:  
1. Acreditar, en el termini màxim de 10 dies, comptadors a partir de l'endemà de la publicació de la resolució de la concessió de les ajudes, que es troben al corrent o exempts de les obligacions tributàries i amb la Seguretat Social, en els termes que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
Quan es facen pagaments en exercicis posteriors al de la concessió, l'acreditació prevista en el paràgraf anterior haurà de realitzar-se referida, a més, al moment de l'expedició de les primeres ordres o propostes de pagament que tinguen lloc en els exercicis posteriors següents.  
2. Trobar-se en la situació que legitima la concessió.  
3. Complir els requisits i les condicions que comporta la concessió o l'aprofitament de l'ajuda.  
4. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
5. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.  
6. Fer constar en qualsevol informació o documentació pròpia de l'activitat que aquesta està subvencionada per la Conselleria d'Agricultura i Medi Ambient.  
7. No tenir deutes pendents amb la Generalitat Valenciana.  
Vuitena. Procediment de pagament  
Per al pagament de les subvencions s'aplicarà un dels règims següents:  
1. Pagament total en el moment de la justificació del compliment del que s'ha convingut.  
2. a) Fins a un 15% de l'import de la subvenció una vegada concedida, amb l'aval bancari previ de la quantitat avançada constituït d'acord amb les normes vigents establides per la Conselleria d'Economia i Hisenda, o fiança depositada en els serveis territorials de la Conselleria d'Economia i Hisenda.  
b) La resta, després de la presentació de la documentació que acredite l'adquisició realitzada.  
Novena. Justificació de les actuacions que s'han de realitzar  
La justificació de les adquisicions es realitzarà documentalment mitjançant l'aportació de les corresponents còpies de factures que ho acrediten i el justificant d'haver pagat les factures esmentades.  
Deu. Reintegrament de quantitats  
1. Conformement s'estableix en l'article 47.9 del text refós de la Llei d'Hisenda Pública de la Generalitat Valenciana, serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:  
a) Incompliment de l'obligació de justificació.  
b) Obtenir la subvenció sense complir les condicions que s'hi requereixen.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'ha de realitzar, serà procedent el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.  
3. Si l'adquisició corresponguera a un material diferent del previst inicialment però de valor econòmic igual o superior, i d'igual o superior utilitat per als treballs d'estudi o conservació de flora, la compra no suposarà incórrer en la situació de l'article 10.1.c, sempre que prèviament s'haja notificat per escrit aquest canvi amb antelació suficient a la Direcció General del Medi Natural i s'haja obtingut un dictamen favorable d'aquesta.  
ANNEX II  
Model d'instància  
1. Dades de l'entitat i centre  
Entitat (universitat, institució, etc.):   
CIF:  
Domicili de la seu social\*:  
Centre (facultat, etc.):  
Unitat (departament, àrea, etc.):  
Domicili postal\*:  
2. Dades de l'equip de treball  
Indiqueu en tots els casos: nom i cognoms, DNI o número de passaport, i titulació.  
Director/a:  
Altres membres:  
Telèfon i fax de contacte:  
Línia de treball\*\*:  
Firmat\*\*\*:  
Data i lloc:  
Conforme\*\*\*\*:  
Data i lloc:  
\* Domicili postal complet: carrer o plaça, número, pis, districte postal i localitat.  
\*\* Indicació de la línia o matèria principal de l'activitat d'estudi o conservació de flora que executen (p. e., biologia reproductiva, genètica de poblacions, conservació de germoplasma, cultiu in vitro, etc.).  
\*\*\* Firma del director del grup de treball.  
\*\*\*\* Firma de la persona representant de l'entitat (rector de la universitat, director general de l'entitat, etc.) i segell de la institució.  
Dirigit a:  
DIRECCIó GENERAL DEL MEDI NATURAL  
Conselleria d'Agricultura i Medi Ambient  
c/ Arquitecte Alfaro, 39, 6ª 46586 VALèNCIA  
ANNEX III  
Alta de tercers  
Manteniment de tercers: alta d'entitat de crèdit  
1. Per a emplenar per la persona física o jurídica  
Nom de la persona beneficiària:  
NIF/CIF:  
Domicili (carrer, plaça, etc.):  
Població i codi postal:  
Entitat financera:  
Codi entitat financera:  
Codi de la sucursal:  
Número del compte:  
Declare que són certes les dades reflectides més amunt i que identifiquen el compte i l'entitat financera a través de les quals es desitja rebre els pagaments que en qualitat de beneficiari de la Generalitat Valenciana puguen correspondre.  
Firma:  
Firmat:  
En qualitat de:  
NIF/CIF:  
2. Per a emplenar per l'entitat financera  
Vist i plau  
Firma i segell  
Firmat:  
En qualitat de:  
DNI: